jkorsvik/nowiki_second_scrape_merged huggingface dataset:
Gonadotropinfrigjørende hormon

Gonadotropinfrigjørende hormon (GnRH), også kjent som LHRH er et peptidhormon ansvarlig for frigjøring av follikkelstimulerende hormon (FSH) og luteiniserende hormon (LH) i forlappen. Hormonets struktur ble fastsatt i 1977 av nobelprisvinnerne Roger Guillemin og Andrzej W. Schally.
Syntetiske GnRH er buserelin, goserelin, leuprolid, nafarelin og triptorelin. Disse brukes som legemiddel ved for eksempel prostatakreft, livmorknuter, metastatisk brystkreft, hypogonadisme, for tidlig pubertet og endometriose.GnRH stimuleres av insulin og hemmes av prolaktin. Dopamin og østrogen stimulerer frigjøring av luteiniserende hormon via GnRH. Blodverdiene av GnRH er lave i barndommen, stiger i puberteten og fortsetter å være høye gjennom fertil alder.


== Referanser ==
Lavrans Løvlie

Lavrans Løvlie (født 16. september 1969) er en norsk industridesigner, forfatter, interaksjonsdesigner og bedriftsrådgiver.

Han er foregangsmann for en fagretning som kalles tjenestedesign, og han så tidlig potensialet for å bruke designernes kunnskap, metoder og evner til å takle større og mer sammensatte utfordringer på tvers av fagdisipliner. Porteføljen spenner over alt fra utvikling av helhetlige kundeopplevelser […] Det er en tydelig og voksende interesse for denne typen systematisk og brukerledet design, som et viktig ledd i å tilpasse seg en ny tid og nå frem til nye brukergrupper.

Han er sammen med britene Ben Reason og Chris Downs grunnleggerne av servicedesignfirmaet live|work, som ble etablert i London i 2001, og som siden 2007 også har kontor i Oslo; og sier selv at «Vi innførte begrepet servicedesign i Norge. Da vi startet live|work i London i 2001 var vi det første firmaet i verden som designet tjenester»; «Da vi startet, var logikken at hvis 75 prosent av økonomien i vår del av verden er innen tjenestesektoren, må det også være et marked for å designe tjenester».Han er utdannet industridesigner og interaksjonsdesigner fra USA og Storbritannia. Firmaet har hatt kunder som Hafslund, Ruter, Deichmanske bibliotek, BBC, Samsung, Finn.no og Fiat. Løvlie mottok designprisen Jacobprisen fra Norsk Form for 2011.


== Referanser ==


== Eksterne lenker ==
Offisielt nettsted
Ashta-demningen

Ashta-demningen er en demning med vannkraftverk i elva Drin i det nordøstlige Albania. Anlegget ble ferdigstilt i 2012.


== Eksterne lenker ==
Hydropower & Dams in Europe 2011. Besøkt 17. januar 2012.
Skavica-demningen

Skavica-demningen er en demning med vannkraftverk under planlegging i øvre deler av elva Drin i det nordøstlige Albania. Anlegget skal få en installert totaleffekt på 350 MW. Anlegget blir ferdigstilt senere enn  2017.


== Eksterne lenker ==
Hydropower & Dams in Europe 2011. Besøkt 17. januar 2012.
Banjedemningen

Banje-demningen er en demning med vannkraftverk under utbygging i elva Devoll i det nordøstlige Albania. Anlegget skal få en installert totaleffekt på 60 – 80 MW. Anlegget blir ferdigstilt i 2015.
Demningen blir 90-100 meter høy, og dette skal være en steinfyllingsdam. Den skal tjene ulike funksjoner, ikke bare vannkraftproduksjon.


== Eksterne lenker ==
Hydropower & Dams in Europe 2011. Besøkt 17. januar 2012.
Ron-Robert Zieler

Ron-Robert Zieler (født 12. februar 1989) er en tysk fotballspiller som spiller for Hannover 96.Zieler startet karrieren i den lille klubben SCB Viktoria Köln i hjembyen, før han meldte overgang til 1. FC Köln i 2001. Zieler ble regnet som en av Europas ypperste i sin årsklasse da han i 2005 ble hentet til Manchester United i en alder av bare 16 år. Zieler spilte aldri noen offisielle A-lagskamper i løpet av sin tid i Manchester United, og han var en periode fra 27. november 2008 til 31. desember 2008 på utlån til Northampton Town. 
I 2010 gikk Zieler til Hannover 96, hvor han etter hvert spilte seg til fast plass i lagets tropp i Bundesliga. Han spilte seg også inn i landslagsdiskusjonen, og debuterte for det tyske A-landslaget i en alder av 22 år den 11. november 2011 i en treningskamp mot Ukraina.
Han er kjent som reaksjonssterk og god i én-mot-én-situasjoner. Han voktet buret da Tyskland i 2008 gikk til topps under EM for U19-landslag i Tsjekkia.


== Referanser ==


== Eksterne lenker ==
(en) Ron-Robert Zieler – kategori av bilder, video eller lyd på Commons 
(en) Ron-Robert Zieler på Internet Movie Database 
(en) Ron-Robert Zieler hos The Movie Database 
(de) Ron-Robert Zieler – Munzinger Sportsarchiv 
(en) Ron-Robert Zieler – FIFA 
(en) Ron-Robert Zieler – UEFA 
(en) Ron-Robert Zieler – Transfermarkt 
(en) Ron-Robert Zieler – national-football-teams.com 
(en) Ron-Robert Zieler – WorldFootball.net 
(en) Ron-Robert Zieler – Soccerbase.com 
(en) Ron-Robert Zieler – FootballDatabase.eu 
(de) Ron-Robert Zieler – fussballdaten.de 
(en) Ron-Robert Zieler – Soccerway 
Ron-Robert Zielers profil på weltfussball.de (tysk; flerspråklige alternativer)
Athena, komtesse av Monpezat

Athena Marguerite Françoise Marie (født 24. januar 2012 i København) er datter av den danske prins Joachim og prinsesse Marie. Hun er nummer ti i arvefølgen til den danske tronen, og har tittelen komtesse av Monpezat.
Athena kom til verden på Rigshospitalet i København. Ved fødselen, som fant sted kl. 08.27, var hun 49 cm lang og veide 2 930 gram. Fødselen ble tradisjonen tro etterfølgende markert med salutt fra Batteriet Sixtus på Marinestasjon København og Kronborg slott i Helsingør kl. 12. Tre dager senere, 27. januar, ble prinsessen for første gang vist frem for pressen og andre fremmøtte, da foreldre og barn forlot Rigshospitalet.
Prins Joachim har i forveien sønnene prins Nikolai og prins Felix med Alexandra, grevinne av Frederiksborg, og prins Henrik med prinsesse Marie.
Hennes navn ble, i henhold til tradisjonen i det danske kongehuset, kunngjort ved dåpen i Møgeltønder Kirke 20. mai 2012.


== Referanser ==


== Eksterne lenker ==
 (en) Princess Athena of Denmark – kategori av bilder, video eller lyd på Commons
Chey Chettha II

Chey Chettha II (født 1573, død 1627) var en konge av Kambodsja som regjerte fra sitt sete i Udong, ca 40 km nordvest for dagens Phnom Penh, 1618 til 1628. Han var sønn av kong Barom Reachea IV (R. 1603-1618). Han er kjent for å ha flyttet den kongelige hovedstaden fra Srei Sonthor til Udong, og for sitt samarbeid med den vietnamesiske Nguyen-klanen mot siameserne. Dette samarbeidet førte til den vietnamesiske annekteringen av Mekongdeltaet, inkludert byen Prey Nokor, forløperen til dagens Ho Chi Minh-byen.
For å stå imot de siamesiske styrkene, som hadde herjet den forrige hovedstaden, Lovek i regjeringstiden til faren, kontaktet Chey Chettha Nguyen-klanen for å be om hjelp. Den resulterende alliansen ble sementert da Chey Chettha giftet seg med prinsesse Nguyen Thi Ngoc Van, datter av Lord Nguyen Phuc Nguyen, i 1618. Til gjengjeld innvilget kongen vietnamesisk rett til å etablere bosettinger i Prey Nokor-regionen, på folkemunne kalt Sai Gon.
I 1623 tillot Chey Chettha vietnamesiserne å sette opp en tollstasjon på Prey Nokor for å kreve inn skatter. Denne bosetningen ble starten på en større vietnamesisk ekspansjon utover grensene som ble fastsatt av Le Thanh Tong i 1471. Den økende bølgen av vietnamesiske nybyggere som fulgte, overveldet Chey Chetthas rike, svekket som det var på grunn av krig med siameserne, og sakte overtok vietnameserne kontrollen over Mekongdeltaet. 
Det nederlandske ostindiske kompani etablerte bånd med Kambodsja i 1620, i Chey Chetthas regjeringstid, og i 1623 etablerte de en utpost i Kampong Luong, en elvehavn nær Udong.
Stade Maurice Dufrasne

Stade Maurice Dufrasne er hjemmebanen til den belgiske fotballklubben Standard Liège og har en kapasitet på 30 023 tilskuere. Stadion ble bygget i 1909, og er også kjent som Stade de Sclessin. Belgia har spilt landskamper her, blant annet VM-kvalifiseringskampen mot Estland i september 2008.
Stadion er oppkalt etter Maurice Dufrasne, som var formann i Standard Liège fra 1909 til 1931.


== Referanser ==


== Eksterne lenker ==
Bilder av Stade Maurice Dufrasne
Konjic vannkraftverk

Konjic vannkraftverk er en demning med vannkraftverk under utbygging i Bosnia-Hercegovina. Det ligger i elva Neretva, landes største vassdrag. Demningens bruksområde er vannforsyning.Installert vannkrafteffekt skal bki 114 MW.
Selve damanlegget er 87 meter høyt, og er en buedam med flere funksjoner. Den skal stå ferdig utbygd rundt 2012, men har lenge vært forsinket.


== Eksterne lenker ==
Hydropower & Dams in Europe 2011. Besøkt 17. januar 2012.
Hipp hipp hipp Hurra!

Hipp hipp hipp Hurra! er et musikkverk med tekst og komposisjon av Tore Magnus Pettersson. 
Verket ble skrevet da Pettersson ble bedt om å holde 17. mai-talen ved Tenor skole i Indre Østfold kommune i 1985. Urfremførelsen var enkel: Gitar og sang ved opphaveren selv, med spontan deltagelse fra forsamlingen i refrenget. 
I 1986 skrev Tore Magnus Pettersson et større arrangement til Hipp hipp hipp Hurra!, hvor komposisjonen illuderer et janitsjarorkester med følgende instrumenter: fløyte, klarinet, 1. trompet, 2. trompet, trombone, tuba, slagverk, foruten sangsolist og kor. 
Med Tore Magnus Petterson som dirigent, gjorde NRK opptak av verket i mai 1986. Og Hipp hipp hipp Hurra! ble første gang kringkastet 16. mai 1986. 
Da det ble klart at nasjonaldagsfeiringen 2020 ikke ville bli gjennomført på tradisjonell måte på grunn av korona-epidemien, friga NRK verket for allmennheten.Til nasjonaldagsfeiringen i 2021 ble en ny og mer energisk versjon utgitt: Hipp hipp hipp Hurra! (Radio-versjon). – Oslo kommune valgte å brukte Hipp hipp hipp Hurra! (Radio-versjon) til å fronte hovedstadens «17. mai-program 2021».   


== Teksten ==
I teksten til Hipp hipp hipp Hurra! beskriver Tore Magnus Pettersson det historiske forløpet av Norges nasjonaldagsfeiring fra 1814 og frem til i dag. Til avslutning bringer teksten frem en visjon om verdensomspennende fred og fordragelighet.


== Referanser ==
Polaråret 1915

Polaråret 1915 er en oversikt over hendelser med tilknytning til Arktis eller Antarktis i 1915.


== Ekspedisjoner ==


=== Arktis ===
1910–15 – De russiske isbryterne «Tajmyr» og «Vajgatsj» utforsker Nordøstpassasjen.
Brusilov-ekspedisjonen 1912–15 under ledelse av Georgij Brusilov som forsvant under utforskning av Nordøstpassasjen. To mann returnerte i live.
Den kanadiske arktisekspedisjonen 1913–1916 under ledelse av Vilhjalmur Stefansson.


=== Antarktis ===
Endurance-ekspedisjonen 1914–17 under ledelse av Ernest Shackleton.
I den antarktiske hvalfangstsesongen 1914–15 opererer sju landstasjoner, 16 hvalkokerier og 61 hvalbåter. Fangsten var 9 864 hval.
I den antarktiske hvalfangstsesongen 1915–16 opererer sju landstasjoner, 11 hvalkokerier (alle i Whalers Bay) og 57 hvalbåter. Fangsten var 11 792 hval.


== Begivenheter og etableringer ==
27. januar – Det flytende hvalkokeriet «Guvernøren» tok fyr og sank i Foyn Harbour.
21. november – «Endurance» sank i Weddellhavet etter å ha vært innefrosset i ti måneder.


== Oppdagelser og vitenskapelige resultater ==


== Fødsler ==


== Dødsfall ==
15. januar – George Nares, britisk marineoffiser og Arktis-utforsker.
29. august – Julius von Payer, østerriksk offiser og Arktis-utforsker.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 262–266. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Peshtera vannkraftverk

Peshtera vannkraftverk med Batak-demningen er et vannkraftverk i Bulgaria. Det ligger i elva Stara Reka. Installert kraftkapasitet er 128 MW.
Selve damanlegget er 35 meter høyt, og er en jordfyllingsdam. Den stod ferdig utbygd i 1975.


== Eksterne lenker ==
Hydropower & Dams in Europe 2011. Besøkt 17. januar 2012.
Apprentice to Murder

Apprentice to Murder er en sci-fi/krim/thriller film fra 1988 regissert av Ralph L. Thomas. Filmen er en samproduksjon mellom Canada, USA og Norge. Donald Sutherland spiller hovedrollen.


== Mottakelse ==
Filmen er ikke vist på norske kinoer.


== I rollene ==
Donald Sutherland – John Reese
Chad Lowe – Billy Kelly
Mia Sara – Alice Spangler
Knut Husebø – Lars Hoeglin
Rutanya Alda – Elma Kelly
Eddie Jones – Tom Kelly
Mark Burton – Clay Myers
Adrian Sparks – Irwin Myers
Tiger Haynes – Rufus
Minnie Gentry – Isobel
Blain Fairman – Arbeidsleder
Mert Hatfield – Sheriff
Keith Edwards – Politimann
Chris Langman – Patterson
Lars Hiller – Prouty
Ed Wiley – Mr. Krieglander
Agnete G. Haaland – Mrs. Krieglander
Irina Eidsvold – Jessica
Bembo Davis – Fabrikkarbeider
Tor Hansen – Fabrikkarbeider
Michael Haley – Fangevokter
Edel Eckblad – Gammel dame
Jon Torstein Bakken - Student


== Eksterne lenker ==
(en) Apprentice to murder på Internet Movie Database 
(no) Apprentice to murder hos Filmfront 
(sv) Apprentice to murder i Svensk Filmdatabas 
(nl) Apprentice to murder på MovieMeter 
(en) Apprentice to murder på AllMovie 
(en) Apprentice to murder på Rotten Tomatoes 
Apprentice to murder hos Filmweb
Kărdzjali-demningen

Kărdzjali-demningen er en demning med et vannkraftverk i Bulgaria. Det ligger i elva Arda. Installert kraftkapasitet er 106 MW.
Selve damanlegget er 103,5 meter høyt, og er en buedam. Den stod ferdig utbygd i 1976.


== Eksterne lenker ==
Hydropower & Dams in Europe 2011. Besøkt 17. januar 2012.
Jiwans onkel

Jiwans onkel er en norsk/dansk dramafilm fra 1985, regissert av Arun Dhundale, Sigve Endresen og Kenny Sande. Handlingen er lagt til India og Norge.


== I rollene ==
Jiwan Diwthiya
Dinesh Diwthiya
Rainu Pratab
Ramlal Dhundale
Yeshoda Dhundale
Rajaram Diwthiya
Ganeshram Dhundale
Nasrullah Qureshi


== Eksterne lenker ==
(en) Jiwans onkel på Internet Movie Database 
(no) Jiwans onkel i Nasjonalbibliotekets filmografi 
(no) Jiwans onkel hos Filmfront 
(da) Jiwans onkel i Danmark Nationale Filminstitut 
Jiwans onkel hos Filmweb
Vannkunst

En vannkunst er et mekanisk lensesystem som ble brukt i gruver til pumping av vann og heising av malm og stein. Teknikken ble tatt i bruk i norske gruver på 1700-tallet.
En vannkunst besto av et vannhjul som drives av vannkraft. Et såkalt stangfelt overførte kraft fram til pumpeinnretningen i gruva, som kunne ligge nærmere en km unna. Stolpene i stangfeltet var støttet opp av steinfundamenter og hadde en bevegelig horisontal stokk oppå. På hver side av disse var det sammenkoblede trestenger som var forbundet med vannhjulets veivaksel slik at trestangen på den ene siden gikk framover når den andre gikk bakover. Ved gruva ble stangfeltet vendt 90 grader ned i sjakten, der det drev en rekke stempelpumper som var laget av tre. 
Vannhjulet var opptil 8 meter i diameter, og var montert på et solid fundament av stein. Rundt vannhjulet var det bygd et hus, en hjulstue, og her kunne det fyres i kuldeperioder for å hindre ising. 
I Norge er det kjent vannkunster ved en rekke gruver, bl.a. Solborg gruve i Arendalsfeltet, og Nikkerudgruvene i Konnerud. Norges lengste stangfelt var tilknyttet Trautgruva i Odal. 


== Litteratur ==
Erik Bjørløw-Larsens og Jo Sellæg: KonnerudVerket.


== Eksterne lenker ==
Nettside Nikkerudgruvene
Theo Heemskerk

Theodorus Heemskerk (født 20. juli 1852 i Amsterdam, død 12. juni 1932 i Utrecht) var en nederlandsk politiker. Han var sønn av Jan Heemskerk.
Heemskerk ble advokat i Amsterdam i 1876 og ble valgt til medlem av Generalstatenes andrekammer i 1888, der han ble leder etter Abraham Kuyper for det reformerte Antirevolusjonære parti. Han var i perioden februar 1908 til juni 1913 statsminister og innenriksminister. Heemskerk gjennomførte i 1913 en lov om obligatorisk alderdoms- og invaliditetsforsikring og tok i tillegg initiativ til forarbeidene for en ny forfatningsreform. Avgangen hand ble tilskyndet av de venstreorienterte partienes  seier ved valget i 1913. Han var justisminister i Charles Ruijs de Beerenbroucks regjeringer 1918-22 og 1922-25.


== Referanser ==


== Kilder ==
Heemskerk, 2. Theodorus i Nordisk familjebok (2. utgaves supplement, 1924)
Hekkaggregat

Et hekkaggregat er en innenbords/utenbords båtmotor hvor selve motoren er plassert innenbords like forut for akterspeilet, og hvor motoren gir kraft til drivenheten som er plassert på utsiden av skroget.
Drivenheten ligner på den nedre halvdelen av en utenbordsmotor, og består av to underenheter. Den øvre enheten består av en drivaksling som er koblet til motoren gjennom akterspeilet, og som gir graft til en 90-graders girkasse. Den nedre delen er festet til den øvre delen og har en vertikal drivaksling som overfører kraft fra den øvre delens girkasse til en 90-graders girkasse i den nedre delen, som er koblet til propellakslingen.
Med et hekkaggregat kan båten styres akkurat som med en påhengsmotor ved å vri propellen. En båt med hekkaggregat har derfor ikke behov for et ror.
Zankov Kamak-demningen

Zankov Kamak-demningen er en demning med et vannkraftverk i Bulgaria. Det ligger i elva Vatsja. Installert kraftkapasitet er 85 MW.
Selve damanlegget er 130 meter høyt, og er en buedam. Den stod ferdig utbygd i 2010.


== Eksterne lenker ==
Hydropower & Dams in Europe 2011. Besøkt 17. januar 2012.
MT «Polytraveller» (1979)

MT «Polytraveller» var et tankskip bygget ved Uddevallavarvet AB, Uddevalla, Sverige  som byggenummer 299. Levert til rederiet Einar Rasmussen i januar 1979. Skiftet navn til «Traveller» i 2003.
Det var en dødsulykke under lossing av olje på Polytraveller ved lasting på Statfjord A i august 1980. Lasteoperasjonen ble styrt av kapteinen og styrmannen i et lite kontrollrom i baugen av tankskipet. På grunn av økende og dårlig vær ønsket de å stanse operasjonen, men uten å få stoppet den. Etter en stund røk trossen. En prøvde å ringe Statfjord A for å få dem til å stanse pumpingen, uten å få kontakt. Så røk lasteslangen, og oljen sprutet over hele baugområdet på Polytraveller. Oljen ble antent, og det oppstod eksplosjon og brann. Kapteinen på Polytraveller ble drept. Han hadde stått utendørs da antennelsen skjedde. Styrmannen var inne i rommet, men ble likevel alvorlig brannskadet.
Solgt til opphugging i 2008.


== «Polytraveller» ==
1979: januar: Levert til Kristiansands Tankrederi AS ved Einar Rasmussen, Kristiansand, som «Polytraveller»
2002: desember: Innmeldt NIS
2003: februar: Front Traveller Inc ved Rasmussen Maritime Services AS Kristiansand. Omdøpt «Traveller»
2003: mars: Overført til Head Investment Pte.Ltd.,Panama
2008: Solgt til opphugging


== Kilder ==
«MT Polytraveller». Lillesand sjømannsforening. Besøkt 26. januar 2019. 


== Bilde ==
www.shipspotting.com «Polytraveller»


== Eksterne lenker ==
(en) MT «Polytraveller» (1979) – Den internasjonale sjøfartsorganisasjonen
Orfei vannkraftverk

Orfei vannkraftverk er et vannkraftverk i Bulgaria. Det ligger i elva Vatsja. Installert kraftkapasitet er 160 MW. Dette er et pumpekraftverk med øvre og nedre reservoar, hvor effekten ved returpumping er 40 MW mens kraftproduksjonens kapasitet er 160 MW i Vatsja-reservoaret, mens nedre reservoar kan levere 80 MW effekt.
Kraftverket har et øvre og nedne reservoar, som skapes av to demningen:

Vatsja-demningen – 160 MW – er 144,5 meter høy, og er en gravitasjonsdam. Denne øvre demningen stod ferdig utbygd i 1975.
Kritsjim-demningen – 80 MW – er en 104,5 meter høy gravitasjonsdam som stod ferdig i 1972. Den skaper nedre reservoar.


== Eksterne lenker ==
Hydropower & Dams in Europe 2011. Besøkt 17. januar 2012.
Makaroni Blues

Makaroni Blues er en norsk/italiensk komedie/krimfilm fra 1986, regissert av Bela Csepcsanyi og Fred Sassebo etter et manus av Odd Børretzen, som også har en rolle i filmen.


== Handling ==
Filmen handler om italienske Vincenzo (spilt av Patrizio Caracci) som flytter til Norge med sin kone, Elsa (spilt av Anne Marie Ottersen). De to åpner ny restaurant, men finner fort ut at restaurantdriften byr på mange utfordringer. De får ikke skjenkebevilling og etter mye slit med myndigheter, lover og regler dør Vincenzo. Da kommer broren Mario (spilt av Riccardo De Torrebruna) inn i bildet og han ønsker hevn for brorens død.


== Roller ==
Riccardo De Torrebruna – Mario
Patrizio Caracci – Vincenzo
Anne Marie Ottersen – Elsa, Vincenzos kone
Knut Andersen – Gundersen
Knut Bjørnsen – Bare stemme
Haakon Brusveen – Bare stemme
Odd Børretzen – Lektor på Granåsen
Jon Herwig Carlsen – Bare stemme
Eddie Constantine – Lemmy Caution
Anneli Drecker – Datteren til Vincenzo og Elsa
Aamund Johannesen – Byråkrat i forskjellige etater
Per Jorsett – Bare stemme
Harald Krogtoft – Eier av bilverksted
Bjørge Lillelien – Bare stemme
Arild Nyquist – Poeten
Tito Pannaggi – Hjelpemann på bil
Kjell Arild Pollestad – Prest (som seg selv)
Thomas Robsahm – Sønnen til Vincenzo og Elsa
Fred Sassebo – Mann med hunder
Henrik Scheele – Vinmonopoldirektøren
Odd Reidar Solum – Bare stemme
Kari Sørbye – Nyhetsoppleser (som seg selv)
Alf Tande-Petersen – Bare stemme
Tom Tellefsen – Sønn av Vincenzo
Nils Økland – Fiolinist


== Eksterne lenker ==
(en) Makaroni Blues på Internet Movie Database 
(no) Makaroni Blues i Nasjonalbibliotekets filmografi 
(no) Makaroni Blues hos Filmfront 
(en) Makaroni Blues på AllMovie 
Makaroni Blues hos Filmweb
Orlovac vannkraftverk

Orlovac vannkraftverk er en demning med et vannkraftverk i Kroatia. Det ligger i elva Vatsja. Installert kraftkapasitet er 237 MW. Den stod ferdig utbygd i 1974.
Demningen brukes også til flomkontroll, regulering og vannkraftprosuksjon.


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.
Peruča-demningen

Peruca-demningen er en demning med et vannkraftverk i Kroatia. Det ligger i elva Cetina. Installert kraftkapasitet er 486 MW. Den stod ferdig utbygd i 1961.
Demningen brukes også til flomkontroll, irrigasjon, vannforsyning, regulering og vannkraftprosuksjon. Den er en 67 meter høy steinfyllingsdam.


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.
Jan Heemskerk

Jan Heemskerk (født 30. juli 1818 i Amsterdam, død 9. oktober 1897 i Haag) var en nederlandsk politiker. Han var far til Theo Heemskerk.
Heemskerk ble doctor juris i 1839, var siden advokat i Amsterdam. Han ble medlem av Generalstatenes andrekammer i  1859, og ble der snart det konservative partiets leder. Heemskerk var innenriksminister i Julius van Zuylen van Nijevelts regjering  1866-68 og statsminister og innenriksminister 1874-77 og 1883-88. I 1879-83 og fra 1888 var han medlem av statsrådet.
Heemskerk gjennomførte en revisjon av grunnloven i 1887 med en ganske vidtgående utvidelse av stemmeretten, men motsatte seg kravene på allmenn stemmerett. Han forfattet De praktijk onzer grondwet (to bind, 1881).


== Referanser ==


== Kilder ==
Heemskerk, 1. Jan i Nordisk familjebok (2. utgaves supplement, 1924)
Kosinj-demningen

Kosinj-demningen er en demning med et vannkraftverk under utbygging i Kroatia. Det ligger i elva Lika. Installert kraftkapasitet blir 112 MW, hvorav 50 MW allerede er utbygd.
Demningen brukes også til regulering og vannkraftprosuksjon. Den er en 68 meter høy steinfyllingsdam.
Dammen skal også gi kraft til Senj vannkraftverk nr 2, som er under utbygging ved elvene Lika og Gacka.


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.
Senj vannkraftverk

Senj vannkraftverk er et vannkraftverk under utbygging i Kroatia. Det ligger i vassdraget Gacka. Installert kraftkapasitet blir 500 MW, i to integrerte anlegg på hnhv 158 MW, og 342) MW.
Demningene som gir kraft til anleggene Senj 1 og Senj 2, vil omfatte følgende fire damanlegg: 'Senj-demningen, Kosinj-demningen, Sedlo-demningen, og Bakovac-demningen.

Senj 1 ble utbygd i 1965 med 216 MW effekt, og skal få ytterligere 158 MW effekt. Det har en egen, 81 meter høy steinfyllingsdam – Senjdemningen.
Senj 2 vil få 42 MW effekt. Det vil få vann fra Sedlo- og Bakovac-demningene, samt Kosinj-demningen som i tillegg gir vann også til et eget vannkraftverk i elva Lika.Dette er Kroatias største vannkraft-kompleks.


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.